เรื่องร้องเรียน (สะพาน,คลอง,ถนน) วันที่ 2022-09-11 14:44:50 — แขวงวงศ์สว่าง เขตบางซื่อ กรุงเทพมหานคร
ที่นำเสนอมาทั้งหมดนี้ ลองนำไปพิจารณากันนะครับ

ที่ผ่านๆ มา อาจไม่หนักเท่า พอเจอของจริง จึงส่งผลเสียหายมหาศาล สิ่งที่ออกแบบเอาไว้ เมื่อนานมามากแล้ว อาจไม่สมบูรณ์แบบเพียงพอ จึงเริ่มใช้งานไม่ได้ผล ทีมผู้ออกแบบ และทีมที่ปรึกษาคงต้องมาร่วมช่วยกันแก้ไขต่อไปครับ

ส่วนเรื่องปั๊มน้ำพังหลายตัว คงต้องพิจารณาที่การติดตั้ง จำนวนที่มีสำรองพร้อมใช้ (Redundant) ปีนี้น้ำฝนมามาก คลองล้นภายใน 15 นาที หลังฝนตกหนักๆ ส่งผลปั๊มน้ำทำงานจนตัวตาย ถ้าติดตั้งไม่ดีเท่าที่ควร เช่น วางท่อด้านออกจากปั๊มต่ำเกินไป พอน้ำในคลองมีระดับที่สูงมากๆ จึงต้องการกระแสไฟฟ้าที่มากขึ้นเพื่อสู้กับแรงดันด้านนอก ยิ่งถ้ามี  Flap Gates กันน้ำไหลย้อนเข้ามาในบ่อสูบ ก็ยิ่งต้องไปสู้กับน้ำหนักฝาเหล็กของ Flap Gates เพิ่มมากขึ้นไปอีก เหล่านี้ล้วนทำให้ขดลวดของมอเตอร์ร้อนจัดจนลัดวงจร ชำรุดไปในที่สุด

สรุปถ้าใช้วิธีสูบจากบ่อสูบริมคลอง แล้วยกขึ้นไปปล่อยทิ้งลงในคลอง แบบนี้น่าจะดีกว่า

หรือ  ดีสุดคือไปทำเขื่อนซิงค์ที่ปากคลอง แบบนี้ตัดพลังน้ำทะเลหนุน และพลังของน้ำเหนือหลากทิ้งไปก่อน ทิ้งไว้ที่ด้านนอกของแนวเขื่อนซิงค์ที่ปากคลองนั่นเอง แล้วเร่งพร่องน้ำที่ด้านในของซิงค์ให้แห้งๆ รอเอาไว้ ทำได้ตลอดเวลา 24 ช.ม.ล่วงหน้า เท่ากับเหลือให้สู้กับน้ำจากบนฟ้าเพียงรายการเดียว แบบนี้ ระดับน้ำในคลองต่างๆ จะคุมได้ง่ายขึ้น ปั๊มน้ำก็จะทนทานขึ้น พังน้อยลง ไม่ต้องมาเล่นงานกันเอง 
ลองทดสอบที่สถานีพระโขนงก็ได้ครับ รับรองส่งผลโดยตรงกับถนนเพชรบุรีแน่ๆ ครับ

ปรับเป็น Super Turbo Booster ไปเลย ไม่มีอะไรต้องเสียอีกแล้ว 
แค่ทดสอบ ทดลอง ก็ได้ครับ เอากระสอบทรายไปวางสูงๆ ตลอดแนว 1.5 ก.ม.ช่วงปากคลองกับสถานีสูบน้ำพระโขนง จะได้เดินปั๊มน้ำทุกตัวเข้าใกล้ Full Load 220-230 ลบ. เมตร/วินาทีไปเลย

หรืออีก 3 แห่งที่ควรทำ คือ

-1.ปากคลองรังสิตฯ ขอฝากเป็นการบ้านให้ท่านนายก อบจ.ปทุมฯ ระยะห่างจากฟิวเจอร์พาร์คไม่เกิน 7.5 ก.ม.ต้องเร่งขุดทะลวง เพื่อความรวดเร็ว ใช้กำลังจากกองพลทหารพัฒนามาช่วยก็น่าจะดี ขยายความลึก-ความกว้าง เสริมความสูงของขอบตลิ่ง อย่างน้อย 1 เมตร จะยิ่งดี เพราะดูแล้วมีแต่สิ่งกีดขวางมากมาย เอาท่าทรายออกไป ไว้ด้านนอก เรือบรรทุกทรายขนาดใหญ่ และ Jetty หลายตัวยื่นลงไปในคลองฯ ย้ายสถานีสูบเดิมที่อยู่ลึกเข้าไปในคลองมากถึง 1.6 ก.ม.เอาออกไปไว้ที่ตรงปากคลองฯ ริมแม่น้ำเจ้าพระยา ตรงจุดนี้เหมาะที่จะทำเขื่อนโค้งซิงค์ใหญ่ วางปั๊มน้ำตัวโตๆ 20-30 ชุดก็ยังได้ มีประตูเปิดปิด ทำเพื่ออนาคตของชาวรังสิตนั่นเองครับ 

ถ้าหวังแค่ผลักดันมวลน้ำให้เข้าไปท่วมต่อใน กทม.ชั้นในลงๆ ไป ก็จบเห่ ละครับ แก้ไขยากยิ่งกว่า

-2.ปากคลองบางเขน ผู้ว่าฯ กทม.ต้องประสานกับทางผู้ว่าฯ นนทบุรี ทำคล้ายๆ กับคลองรังสิตฯ เป้าหมายให้เกิดอัตราการไหลของทั้งน้ำในคลองบางเขน และยังจะช่วยตัดยอดน้ำบางส่วนแบ่งไปจากคลองเปรมฯ ไปได้มากๆ อีกด้วยครับ ระยะทางจากจุดที่ 2 คลองตัดกัน จนไปถึงวัดปากน้ำฯ และใกล้สะพานพระราม 7 เพียงไม่เกิน 7-8 ก.ม.ถ้าได้ร่วมมือกันจริงจัง ถนนงามวงศ์วาน แคราย-พงษ์เพชร จะแห้งได้ ประตู เข้า-ออก กทม.จะไม่ติดขัดอีกต่อไป 

-3.เชื่อมสถานีสูบปากคลองซุง เข้ากับบ่อฝรั่ง ซึ่งบ่อฝรั่งอยู่ชิดแนบกับแนวคลองเปรมฯ อยู่แล้วครับ ทำแบบนี้เชื่อว่าจะสามารถเร่งระบายน้ำในคลองเปรมฯ ออกสู่เจ้าพระยาได้อีกมากๆ และง่ายด้วยเช่นกัน เพราะมีระยะทางห่างกันแค่ไม่เกิน 2.5 ก.ม.แถมใช้คลองซุงเป็นตัวเชื่อมได้ทันที แต่ต้องเร่งขุดลอก ขยายๆ เสริมขอบตลิ่ง เพิ่มเขื่อนซิงค์ เพิ่มปั๊มสูบน้ำ ตรงปากคลองซุง ฯลฯ ช่วงที่อุโมงค์ยักษ์ใต้คลองเปรมฯ ยังไม่พร้อมใช้งาน ให้ใช้วิธีเหล่านี้เสริมแรงกันไปพรางก่อน บางทีอาจจะพร่องได้ดี และมากกว่าอุโมงค์ยักษ์ก็เป็นได้ละครับ

ถ้าทั้งหมด ทั้งปวงนี้ได้ผลดี ก็ต้องขยับไปทำเขื่อนซิงค์ยักษ์ในทะเลเป็นรายการต่อไปแล้วละครับ  เพราะถ้าไม่คิดแต่วันนี้ ไม่เกิน 30 ปี 10 จังหวัด ริมอ่าวไทยตัว ก.ด้านบนๆ กับที่ลุ่มต่ำริมเจ้าพระยา จะหายไปจากแผนที่แบบไม่มีวันกลับมา แถมฝนฟ้าจะรุนแรงขึ้นอีกมาก 

ถ้าย้ายเมืองหลวง คงต้องไปอีกด้วยกันนับ 10 จังหวัด ยันสุพรรณบุรี สระบุรี แล้วหลังจากนั้น ช่วงมีน้ำเหนือ น้ำหลากมากๆ ลงมาอีก นครสวรรค์ ชัยนาท ฯลฯ ก็คงลงไปอยู่ใต้น้ำตามไปด้วย ครึ่งประเทศไปแล้ว ช่วยกันคิดด้วยครับ